Seks z novim partnerjem? 5 nasvetov!

Napočil je čas, da z novim partnerjem ali partnerko zlezeta pod rjuhe. Narašča napetost, prisotna je trema in morebiten strah ali bo nad tabo navdušen ali razočaran. Kaj storiti?

V prvi vrsti ne poskušaj imeti svojega spolnega življenja na enaki ravni kot so prizori, ki jih vidiš v filmih za odrasle. Prvič, to ni resnično. Torej, to moraš imeti v mislih, ko z nekom seksaš prvič. Ti to želiš, on/a to želi. Potem bi moralo biti vse ok kajne?

No, dala ti bom nekaj nasvetov in pravil, ki jih lahko upoštevaš, ko prvič spiš z nekom novim. Ti nasveti ti bodo olajšali vse skupaj in ti omogočili dober seks z novim partnerjem v hipu.

1) Počakaj par tednov

Ena zanimiva znanstvena ugotovitev je, da se zdi čakanje nekaj tednov dober čas za čakanje na prvi seks. Zakaj? No, če greš na kar nekaj zmenkov v teh nekaj tednih, bosta morda skupaj preživela vsaj 20-40 ur, odvisno od dolžine posameznega zmenka. Toliko ur, preživetih v prisotnosti drug drugega, se zdi idealno.

V tem času se bosta dovolj spoznala, da bosta predvidevala (ali se celo pogovorila) kakšen seks je komu všeč. Seveda so lahko strasti takšne, da jih ne bosta mogla brzdati in bosta v postelji pristala že prvi dan. Kljub vsemu, pa je dobro malce počakati. A ne predolgo! Če bosta čakala veliko dlje, lahko spolna želja ali napetost med vama začne bledeti.

2) Obleci kar ti je najbolj všeč

To velja tako za moške kot za ženske, še posebej, če prvič seksaš z nekom novim. Če se oblečeš v skladu s tem kar misliš, da si partner od tebe želi, se v svojih oblačilih morda ne boš počutil/a dovolj seksi. Nekateri celo v popolnosti izgubijo samozavest. Še posebej to velja za spodnje perilo.

Ne vem ali vsi moški izbirajo svoje spodnjice po kakšnem erotičnem kriteriju, a v primeru, da si moški in imaš takšne jih seveda obleci. Če se počutiš seksi v tem, v čemer si, se bo raven samozavesti močno dvignila in nastopila bo prijetna sproščenost pred velikim dogodkom. Se spomniš, ko smo rekli, da je sprostitev ključnega pomena? Torej, obleci svoj najljubši kos spodnjega perila.

3) Pozor pri alkoholu!

Čeprav bodo nekateri (vključno z mano) rekli, da je kakšna pijačka več kot dobrodošla za pogum in večjo odprtost, pa lahko uživanje alkohola pred seksom prinese tudi težave. In to precej različne. Tako ženske kot moški se z alkoholom precej sprostimo in smo v postelji bolj “zanimivi”, odprti in zabavni.

A vedeti moraš kdaj je preveč. V tem primeru kaj hitro med rjuhami sramotno pregoriš. Ženskam se zgodi, da počnejo takšne neumnosti, da jih je naslednji dan sram, moški pa v določenih primerih ne morejo pregovoriti svojega korenjaka, da bi sodeloval. Vsekakor pozor pri pitju alkohola pred seksom.

4) Higiena in urejenost spodaj

To je nekaj, kar nikoli ne gre iz mode. Osnovna higiena te bo pripeljala daleč v življenju. Če želiš imeti dober seks, se moraš počutiti in dišati sveže. Če lahko, se na hitro oprhaj, nanesi parfum ali kolonjsko. Karkoli lahko storiš, da se osvežiš, naredi to. V nekaterih primerih ne bo šlo postoriti vsega in to je v redu. V primeru, da se prhaš vsak dan in urediš preden greš od doma seveda.

Ne pozabi na “frizurco”. Z drugimi besedami, tam spodaj naj bo čisto in urejeno, še posebej, če prvič seksaš z nekom novim. Ni pomembno, ali obrito, neobrito ali depilirano, naredi to, kar ti ustreza. Toda ne glede na to, kako želiš oblikovati svoje zadeve tam spodaj, je pomembno, da so urejene tako, da se počutiš seksi in čisto.

5) Ne pozabi na zaščito!

Pa brez jamranja prosim! Res je pomembno, res je. Zaščita je nadvse pomembna še posebej v primeru, ko se pripravljaš na prvi seks z nekom. Govorim z zdravstvenega vidika seveda. Preden se bosta dovolj dobro poznala, da bi si lahko v popolnosti zaupala bo preteklo še nekaj časa.

Morda ni slabo razmisliti niti o kakšnem testiranju na spolno prenosljive bolezni. Vsekakor pa vama bo prvi seks šel bolje od rok, če bosta oba pomirjena vsaj na točki, da vama ni treba skrbeti glede morebitnih bolezni ali neželene nosečnosti že po prvem seksu. Pa saj ni tako težko ane?